A picture containing chart

Description automatically generated

Mae'r Gronfa Gelf a LICAF (Lakes International Comic Art Festival neu Gŵyl Gelf Comics Ryngwladol y Llynnoedd) yn gosod her i blant greu comic, gan ddefnyddio   
dim ond pedwar panel. Y thema yw ‘Y Ddihangfa Wyllt’, sy’n gofyn i blant archwilio’r creaduriaid yn eich amgueddfa a chreu gwaith celf sy’n dychmygu taith un creadur   
i gynefin naturiol sy’n gyfoeth o fywyd. Bydd y straeon a’r lluniau y mae plant yn eu gwneud yn cael eu cyfuno mewn gwaith celf ar y cyd, a fydd yn cael ei ddadorchuddio yn ystod penwythnos o weithgareddau i bob oed ar Ddiwrnod y Ddaear 2023.

Isod mae cynllun gwers sydd wedi’i ddatblygu gyda chymorth LICAF a Hester Harrington a ddyfeisiodd yr adnodd gwreiddiol, ac Amgueddfeydd Derby, Amgueddfa Caerloyw a Touchstones sy’n rhan o Your Trust Rochdale. Hefyd ar gael mae PowerPoint i chi ei ddefnyddio gyda dosbarth, a’i addasu yn ôl yr angen, a thempledi A4 ar gyfer y Comics Pedwar Panel.

**Cyfarwyddiadau**

* Crëwch gomic pedwar panel sy’n dychmygu taith un creadur o’ch amgueddfa   
  i gynefin naturiol sy’n gyfoeth o fywyd. Gall fod yn unrhyw faint.
* Defnyddiwch gyfuniad o ddelweddau a geiriau – rydym wedi darparu templedi os oes angen.
* Gellid creu'r comic yn unigol neu gallech weithio ar y cyd.
* Gallwch ddefnyddio unrhyw ddeunyddiau ac offer y dymunwch; lluniadu, paentio, collage, ysgrifennu â llaw, teipio, lluniadu digidol neu gyda chymorth cyfrifiadur. Byddwch yn greadigol a mwynhewch!

Dyma gyngor gan y pedair amgueddfa a dreialodd y gweithgaredd hwn:

* Defnyddiwch wrthrychau go iawn, yn hytrach na ffotograffau o baentiad neu wrthrych. Mae hyn yn cael llawer mwy o effaith ac mae'n fwy cyffrous i blant
* Gwiriwch wybodaeth flaenorol plant am fioamrywiaeth, cynefinoedd a chadwyni bwyd. Os oes angen, gwnewch weithgaredd cychwynnol i ddysgu am y rhain.
* Dewiswch un neu nifer cyfyngedig o greaduriaid y bydd y plant yn dychmygu eu bod yn teithio i gynefin naturiol sy'n gyfoeth o fywyd. Gallwch gael taflenni ffeithiau yn barod am gynefin, bwyd a chylch bywyd y creaduriaid hyn.
* Os ydych yn defnyddio tacsidermi byddwch yn barod am gwestiynau y gall y plant eu gofyn. Gweler y rhain yn Holi ac Ateb am Tacsidermi.
* Ar gyfer plant nad ydynt yn hyderus yn arlunio neu ysgrifennu darparwch hen gylchgronau neu bapur newydd i blant dorri delweddau a thestun allan.

Her Comic Pedwar Panel  
Cyflwynir gan y Ddihangfa Wyllt

Crëwyd gan LICAF a Hester Harrington

A picture containing text

Description automatically generated

Her Comic Pedwar Panel

Cynllun Gwers

Adnoddau (yn dibynnu ar gyfrwng y gwaith celf a lefel yr anhawster rydych chi wedi'i ddewis)

* Templed her comic pedwar panel A4, un i bob plentyn – mae tri fersiwn gwahanol i ddarparu lefelau gwahanol o her.
* Pensiliau lliw neu feiros
* Hen gylchgronau i'w defnyddio ar gyfer collages a glud

|  |  |
| --- | --- |
| **Os oes angen, dewiswch un gweithgaredd cychwynnol** i addysgu plant am fioamrywiaeth a chynefinoedd:   * Map meddwl * Dod o hyd i'r eithriad * Llunio cadwyn fwyd * Gweithgaredd [adeiladu aderyn](https://www.nhm.ac.uk/content/dam/nhmwww/take-part/dippy-on-tour/resources/dinosaurs-and-birds-learning-resource-build-a-bird.pdf) yr Amgueddfa Astudiaethau Natur (bydd yn cymryd mwy na 10 munud) | 10 munud |
| **Dywedwch wrth y plant eu bod yn cymryd rhan mewn prosiect cenedlaethol – Y Ddihangfa Wyllt.** Eglurwch beth yw Y Ddihangfa Wyllt:   * Prosiect i ddarlunio dyfodol bywyd gwyllt y DU drwy'r gelf a gwrthrychau yng nghasgliadau amgueddfeydd * Archwiliwch y creaduriaid yn ein hamgueddfeydd a chreu gwaith celf sy'n dychmygu eu taith i gynefin naturiol sy'n gyfoeth o fywyd. * Bydd y straeon a’r lluniau y mae plant yn eu gwneud yn cael eu cyfuno mewn gwaith celf ar y cyd, a fydd yn cael ei ddadorchuddio yn ystod penwythnos o weithgareddau i bob oed ar Ddiwrnod y Ddaear 2023.   Fe'u gwahoddir i ddylunio comic pedwar panel yn adrodd hanes Dihangfa Wyllt un creadur o'r amgueddfa hon. | 5 munud |
| **Cyflwynwch y strwythur comic pedwar panel i'r plant:**  Dangoswch gomic pedwar panel Clarice Tudor (mae ar sleidiau PowerPoint y dosbarth)  Trafodwch gomic Clarice Tudor, e.e. gofynnwch:  Beth yw'r stori?  Beth sy'n digwydd ym mhob panel?  Sut ydych chi'n gwybod beth sy'n digwydd? e.e.:  1) creadur yn dianc o amgueddfa (cas neu ffrâm), rydym yn ei weld yn gadael.  2) ble mae'r creadur eisiau mynd/cyrraedd? Pwy mae'n mynd heibio neu'n dod ar ei draws?  3) beth mae'r creadur eisiau ei wneud? Yn gysylltiedig â bioamrywiaeth, cynefinoedd, cadwyni bwyd (cyfeiriwch yn ôl at y gweithgaredd cychwynnol).  4) sut mae'r creadur yn teimlo yn y gwyllt?  Gallwch ofyn i’r plant ateb y cwestiynau hyn mewn grwpiau bach, neu wneud fel gweithgaredd dosbarth cyfan. | 10 munud |

A picture containing text

Description automatically generated

Her Comic Pedwar Panel

Cynllun Gwers

|  |  |
| --- | --- |
| **Dewiswch un creadur o'r amgueddfa** Ewch allan i'r orielau i archwilio, dod o hyd i greadur a chasglu gwybodaeth amdano. Gofynnwch i’r plant ddarganfod mwy am y creadur:   * Beth mae'n ei fwyta? * Ble mae'n byw? * Beth yw ei gylch bywyd? * Beth sy'n gynefin da i'r creadur? | 30 munud |
| **Beth yw comic?**  Os oes angen, rhowch wybodaeth am gomics. Dywedodd rhai amgueddfeydd fod plant eisoes yn deall comics yn dda ac nad oedd angen addysgu’r canlynol iddynt.   * Mae comics yn cyfuno GEIRIAU gyda DELWEDDAU i gyfleu gwybodaeth. * Mae comics yn GYFRWNG, felly gallant fod am unrhyw beth! Maent yn cwmpasu amrywiaeth eang o genres; ffaith, ffuglen, archarwyr, ias a chyffro, bywgraffyddol, hanesyddol, gwleidyddol, mae'r rhestr yn mynd yn ei blaen … * Mae comic fel arfer yn cynnwys PANELAU, gelwir ymyl pob panel yn FFRÂM, a rhwng pob ffrâm mae gofod a elwir yn GAFN. * Mae CAFN yn helpu i ddangos treigl amser, gallai hyn fod yn funud, awr neu flynyddoedd! * Gellir cyflwyno geiriau mewn comics mewn gwahanol ffyrdd, ond yn ffordd fwyaf cyffredin yw eu defnyddio mewn SWIGEN SIARAD, SWIGEN MEDDWL neu EBYCHIADAU!   *Syniadau Da gan artistiaid comics: ysgrifennwch y geiriau yn gyntaf yna tynnwch y swigen siarad o’u cwmpas wedyn. Mae swigod siarad yn dueddol o gael eu gosod ar ben panel (yn arnofio fel cwmwl), gyda chynffon yn pwyntio i lawr at y cymeriad.*   * Gellir cyflwyno comics mewn sawl ffordd. Mae comics Saesneg wedi'u gosod gan ddechrau ar ochr chwith uchaf y dudalen, a'u darllen o'r chwith i'r dde. Yna gadewch i'ch llygaid deithio i'r rhes nesaf o banelau a pharhau o'r chwith i'r dde, gan ddarllen i'r un cyfeiriad ag y byddech chi'n darllen llyfr.   Mae sleidiau PowerPoint y dosbarth yn cynnwys rhai comics pedwar panel ychwanegol fel enghreifftiau o wahanol ffyrdd y gall plant wneud eu comic. | 5 munud |

A picture containing text

Description automatically generated

Her Comic Pedwar Panel

Cynllun Gwers

|  |  |
| --- | --- |
| **Cynlluniwch eich comic pedwar panel**  Gweithio'n unigol neu mewn grwpiau bach  Gofynnwch i'r plant   * Beth yw cynefin da i'ch creadur? *Beth fyddai'n ei gynnwys? Sut fyddai'n arogli? Sut fyddai'r cynefin yn teimlo?* * Sut teithiodd y creadur o’r amgueddfa i’r cynefin hwn? *Beth yr aeth heibio? Beth a welodd ar ei ffordd?*   Cynlluniwch beth fyddwch chi'n ei roi ym mhob un o'r pedwar panel  Gallai’r plant ddefnyddio pedwar nodyn post-it i gynllunio’r stori neu ateb pedwar cwestiwn, un i bob panel:  Panel un: Ble mae dy greadur?  Panel dau: Sut mae'n gadael yr amgueddfa?  Panel tri: Ble mae'n mynd?  Panel pedwar: Pam mae'n mynd yno? | 10 munud |
| **Gwnewch eich comic pedwar panel** | 20 munud |
| **Rhannwch eich comics**  Byddem wrth ein bodd petaech yn rhannu creadigaethau eich comic â ni yn [xxxxxx@artfund.org](mailto:xxxxxx@artfund.org) neu'n eu rhannu ar gyfrif Twitter, Instagram a Facebook eich ysgol neu eich rhieni gan ddefnyddio @LittleLICAF @LICAFbach #LittleLICAF #LICAFbach (dolenni cyfryngau cymdeithasol y gronfa gelf i’w cadarnhau)  Cofiwch gynnwys enw eich amgueddfa a'ch ysgol wrth anfon gwaith celf. Edrychwn ymlaen at rannu eich llwyddiannau fel rhan o ddathliadau Diwrnod y Ddaear 2023. | Ar ôl y sesiwn |

A picture containing text

Description automatically generated

Her Comic Pedwar Panel

Cynllun Gwers

**Syniadau gweithgaredd cychwynnol**

**Map meddwl**

Mewn grwpiau neu fel dosbarth

Rhowch y creadur/delwedd o’r creadur/ysgrifennwch enw’r creadur ar ganol darn mawr o bapur

Gofynnwch i’r plant ysgrifennu popeth y gallan nhw feddwl am y creadur ar y papur.

I wneud y gweithgaredd yn fwy heriol gallwch roi terfyn amser i'r plant, e.e. un munud, a gofyn i'r grwpiau gylchdroi ac ychwanegu mwy o wybodaeth at y map meddwl newydd, gyda llai o amser e.e. 45 eiliad, 30 eiliad.

Cwestiynau ysgogi:

* Pa liw ydy o?
* Beth mae'n ei fwyta?
* Ble mae'n byw?
* Beth yw ei gylch bywyd?
* Fel beth mae'n edrych? Allwch chi ddisgrifio ei brif nodweddion?

**Adeiladu cadwyn fwyd**

Rhowch y plant mewn grwpiau bach a rhowch ddelweddau iddyn nhw o wahanol greaduriaid sy'n ffurfio cadwyn fwyd. Gofynnwch iddyn nhw roi trefn ar y delweddau.

**Dod o hyd i'r eithriad**

Dangoswch bedair delwedd o'r un creadur mewn gwahanol fathau o gynefin

Gofynnwch i'r plant pa ddelwedd yw'r eithriad.

Trafodwch pam mai'r ddelwedd yw'r eithriad.